Et soveværelse er udbrændt, mens resten af huset er sodskadet.

En brand hærgede en villa i Kongerslev tirsdag formiddag. Branden osptod i soveværelset, der udbrændte, mens resten af huset blev sodskadet. Et slukningskøretøj ankom hurtigt til villaen, og ifølge Nordjyllands Politi kom ilden hurtigt under kontrol. Branden skyldtes formentlig rygning i soveværelset, oplyser Nordjyllands Politi. Ingen dyr eller mennesker kom til skade under branden.